**ZMLUVA O POSKYTOVANÍ SLUŽIEB MEDZI ZAMESTNÁVATEĽOM A SPOLUPRACUJÚCOU ORGANIZÁCIOU**

podľa § 269 ods. 2 v spojení s § 536 a nasl. zákona č. 513/1991 Zb. Obchodný zákonník v znení neskorších predpisov

**Zmluvné strany**

**Zamestnávateľ ako prijímateľ služby:**

Obchodné meno/Názov:

So sídlom:

V zastúpení:

IČO:

DIČ:

IČO DPH:

Zapísaná:

Bankové spojenie:

Osoba oprávnená jednať vo veciach zmluvných:

Telefón:

E-mail:

(ďalej len ako „Zamestnávateľ“)

a

**Spolupracujúca organizácia ako poskytovateľ služby:**

Obchodné meno/Názov:

So sídlom:

V zastúpení:

IČO:

DIČ:

IČO DPH:

Zapísaná:

Bankové spojenie:

Osoba oprávnená jednať vo veciach zmluvných:

Telefón:

E-mail:

(ďalej len ako „Spolupracujúca organizácia “ )

(„Zamestnávateľ“ a „Spolupracujúca organizácia“ spolu ďalej len ako „zmluvné strany“)

uzatvárajú túto Zmluvu o poskytovaní služieb medzi Zamestnávateľom a Spolupracujúcou organizáciou (ďalej len „zmluva“) za nasledovných podmienok:

**I.**

**Základné ustanovenia**

1. Zamestnávateľ prehlasuje, že je spôsobilý a oprávnený túto zmluvu uzatvoriť.
2. Spolupracujúca organizácia prehlasuje, že má oprávnenie na poskytovanie služieb, ktoré sú predmetom tejto zmluvy a ako taká je spôsobilá túto zmluvu uzatvoriť.
3. Poskytovanie služieb starostlivosti o deti zamestnancov zamestnávateľa znamená starostlivosť o deti zverené spolupracujúcej organizácii v rámci NP RaP, vrátane zabezpečenia pitného režimu a hygienických potrieb detí pri zachovaní bezpečnosti a ochrany zdravia zverených detí.

**II.**

**Predmet zmluvy**

1. Na základe tejto zmluvy sa spolupracujúca organizácia zaväzuje poskytovať zamestnávateľovi službu starostlivosti o deti jeho zamestnancov, ktoré sú v predškolskom veku a deťom do konca povinnej školskej dochádzky. Rozsah a podmienky poskytovanej služby sú bližšie špecifikované v Prílohe č.1 tejto zmluvy.
2. Službu budú pre zamestnávateľa v mene spolupracujúcej organizácie vykonávať vychovávateľky, ktoré sú zamestnankyňami spolupracujúcej organizácie.

**III.**

**Miesto a čas plnenia**

1. Spolupracujúca organizácia sa zaväzuje poskytovať služby starostlivosti o deti zamestnancov Zamestnávateľa v priestoroch Spolupracujúcej organizácie na adrese: .....................................................................................................................................................,

v termíne od ....................................... do 31.10.2015.

**IV.**

**Cena predmetu zmluvy**

1. Zmluvné strany sa dohodli, že služby starostlivosti o deti zamestnancov bude spolupracujúca organizácia poskytovať zamestnávateľovi bezodplatne.
2. Mzdové náklady vychovávateliek budú financované z nenávratného finančného príspevku poskytnutého z národného projektu Rodina a práca (ITMS: 27120330019), ktorý sa realizuje na základe Zmluvy o poskytnutí NFP uzavretej medzi Ministerstvom práce, sociálnych vecí a rodiny Slovenskej republiky a Implementačnou agentúrou pre Operačný program Zamestnanosť a sociálna inklúzia vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.

**V.**

**Práva a povinnosti zmluvných strán**

1. Zamestnávateľ sa zaväzuje predložiť Prílohu č.1 **Rozsah poskytovania služieb starostlivosti o dieťa zamestnanca zamestnávateľa sumárne** za všetky deti, ktorým budú poskytované služby na základe tejto zmluvy a ktoré spĺňajú podmienku, že sú v predškolskom veku alebo navštevujú povinnú školskú dochádzku. Táto príloha je neoddeliteľnou súčasťou tejto zmluvy.
2. Zamestnávateľ je povinný informovať spolupracujúcu organizáciu o  zmene údajov uvedených v prílohách č.1 a do 10 pracovných dní poslať spolupracujúcemu subjektu aktualizovanú prílohu č.1 .
3. Zamestnávateľ sa zaväzuje poskytnúť Spolupracujúcej organizácii súčinnosť najmä tým, že na jej požiadanie poskytne konzultácie, zodpovedanie otázok a dodatočné informácie k predmetu zmluvy; zároveň poskytne ďalšie vyjadrenia, stanoviská a usmernenia na základe vyžiadania osoby oprávnenej rokovať za Spolupracujúcu organizáciu; súčinnosť Zamestnávateľa poskytne do 5 pracovných dní od vyžiadania takejto súčinnosti, ak sa osoby oprávnené rokovať nedohodnú na inom termíne,
4. Zamestnávateľ má právo informovať sa o priebežnom stave plnenia predmetu zmluvy a je oprávnený skontrolovať výkon služby starostlivosti o deti zamestnancov Zamestnávateľa v  Spolupracujúcej organizácii kedykoľvek, t.j. v ktorejkoľvek určitej fáze ich poskytovania Spolupracujúcou organizáciou.
5. Spolupracujúca organizácia sa zaväzuje realizovať služby starostlivosti o deti zamestnancov Zamestnávateľa podľa špecifikácie dohodnutej v tejto zmluve.
6. Spolupracujúca organizácia sa zaväzuje realizovať výkon služby starostlivosti o deti zamestnancov zamestnávateľa riadne, včas a s odbornou starostlivosťou tak, aby zároveň chránila zdravie a záujmy zverených detí.
7. Spolupracujúca organizácia plne zodpovedá za realizáciu služby starostlivosti o deti.
8. Spolupracujúca organizácia je povinná na žiadosť Zamestnávateľa bezodkladne predložiť informácie a dokumentáciu, súvisiacu s plnením predmetu zmluvy; inak zodpovedá za škodu spôsobenú porušením tejto povinnosti v plnom rozsahu.

**VI.**

**Mlčanlivosť**

1. Obe zmluvné strany sa zaväzujú, že zachovajú mlčanlivosť o akýchkoľvek skutočnostiach, o ktorých sa dozvedeli pri plnení povinností v súvislosti s touto zmluvou.
2. Obe zmluvné strany sú si vedomé následkov, ktoré by proti nim mohli byť uplatnené v dôsledku škôd alebo porušenia zákonných ustanovení, vzniknutých nedodržaním tejto mlčanlivosti.
3. Žiadne z informácií, ktoré získali zmluvné strany v súvislosti s plnením tejto zmluvy, nesmú sprístupniť tretím osobám, ani využiť na iný účel bez písomného súhlasu druhej zmluvnej strany, okrem prípadu, ak by im takáto povinnosť zverejnenia vyplývala.
4. Zamestnávateľ súhlasí s použitím údajov Implementačnou agentúrou pre Operačný program Zamestnanosť a sociálna inklúzia, pre účely propagácie a monitorovania aktivít národného projektu Rodina a práca.

**VII.**

**Ukončenie zmluvy**

1. Vypovedať zmluvu môžu obidve zmluvné strany bez udania dôvodu, výpovedná doba je jeden mesiac s tým, že začne plynúť dňom doručenia výpovede druhej zmluvnej strane.
2. Objednávateľ môže počas poskytovania služieb odstúpiť od tejto zmluvy okamžite, a to z dôvodu opakovaného neplnenia služieb poskytovateľom podľa článku 3 tejto zmluvy.
3. Túto zmluvu možno ukončiť aj dohodou oboch zmluvných strán.

**VIII.**

**Záverečné ustanovenia**

1. Zmluva je uzavretá na dobu určitú, t. j. odo dňa nadobudnutia jej účinnosti do 31.10.2015.
2. Táto zmluva nadobúda platnosť a účinnosť dňom podpisu oboma zmluvnými stranami.
3. Rozsah a obsah predmetu zmluvy môže byť oproti pôvodnému zadaniu zmenený len formou písomného dodatku k tejto zmluve, podpísaného obidvomi zmluvnými stranami. To isté platí o akýchkoľvek zmenách alebo dodatkoch, týkajúcich sa tejto zmluvy. Dodatok k zmluve nadobúda platnosť a účinnosť dňom podpisu oboma zmluvnými stranami.
4. Zmluva je vyhotovená v troch rovnopisoch, z toho jeden je pre zamestnávateľa a dva pre spolupracujúcu organizáciu.
5. Zmluvné strany prehlasujú, že zmluvu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

v .............................., dňa........................... v..............................., dňa............................

Za Zamestnávateľa: Za Spolupracujúcu organizáciu:

..................................................................... .....................................................................

Pečiatka a podpis oprávneného zástupcu: Pečiatka a podpis oprávneného zástupcu:

Príloha č.1 k Zmluve o poskytovaní služieb medzi Zamestnávateľom a Spolupracujúcou organizáciou

( Tabuľka sa vypĺňa sa za každé dieťa samostatne.)

**Rozsah poskytovania služieb starostlivosti o dieťa zamestnanca zamestnávateľa**

Názov zamestnávateľ:

Adresa zamestnávateľa:

IČO:

Zmluvné strany sa dohodli na poskytovaní služieb starostlivosti o dieťa zamestnanca zamestnávateľa v nasledovnom rozsahu:

|  |  |  |  |
| --- | --- | --- | --- |
| **Meno a priezvisko rodiča** |  | | |
| **Telefón/mobil rodiča** |  | | |
| **Adresa bydliska rodiča** |  | | |
| **Meno a priezvisko dieťaťa** |  | | |
| **Dátum narodenia dieťaťa** |  | | |
| **Rozpis poskytovania služby:** | **Od:** | **Do:** | **Počet hodín** |
| Pondelok |  |  |  |
| Utorok |  |  |  |
| Streda |  |  |  |
| Štvrtok |  |  |  |
| Piatok |  |  |  |
| Sobota |  |  |  |
| Nedeľa |  |  |  |
| **Celkový počet hodín za týždeň** | | |  |
| **Termín začatia poskytovania služby** | | |  |
| **Termín ukončenia poskytovania služby\*** | | |  |

\* Termín poskytovania služby doplniť v prípade, ak sa prestanú poskytovať služby starostlivosti pre dieťa skôr ako uplynie termín ukončenia účinnosti zmluvy.

Pozn. : v prípade väčšieho počtu detí vložte potrebný počet tabuliek

v .............................., dňa........................... v..............................., dňa............................

Za Zamestnávateľa: Za Spolupracujúcu organizáciu:

..................................................................... .....................................................................

Pečiatka a podpis oprávneného zástupcu: Pečiatka a podpis oprávneného zástupcu: